යේ දී තමන් දේව පුත්‍රයකු යැයි හඳුන්වාගන්නා සායි බාබාගේ ආශ්‍රමයට ගිය ඔහු ප්‍රසිද්ධියේ ඔහුට අභියෝග කළේ ය. ඒ, තමන් පෙන්වන ශ්‍රී ලංකාවේ රුපියල් දෙකේ නෝට්ටුවක් දේව හාස්කම් බලයෙන් මවා පෙන්වන ලෙස යි. සායි බාබා එය පිළිගැනීමට හෝ කොවූර් මුණ ගැසීමට හෝ නොපැමිණියේ ය. [3]"භෞතිකවාදී පල්ලියෙහි" දේවධර්මය පිළිබඳ වූ පූජ්‍ය විද්‍යාලයක් යැයි කියා ගන්නා අප්‍රකට ආයතනයක් වූ (දැනට අක්‍රීය ව පවතින) ඇමරිකා එක්සත් ජනපදයේ මිනසෝටා දර්ශන විද්‍යායතනය විසින් කොවූර් ගේ මානසික සහ අධිමානසික ශක්තීන් පිළිබඳ කෘතිය වෙනුවෙන් ඔහුට ගෞරව ආචාර්ය උපාධියක් පිරිනැමීම මතභේදයට තුඩුදුන්නේ ය. කෙසේ වෙතත් කොවූර් කිසි දිනෙක ඇමරිකා එක්සත් ජනපදයට සංචාරය නොකළ අතර වංචනිකයන් විසින් භාවිතා කරනු ලබන ව්‍යාජ ඩිප්ලෝමා සහ උපාධි පිළිබඳ තදබල විවේචන හේතුවෙන් ඔහු තම ගෞරව ආචාර්ය උපාධිය නැවත ලබා දුන්නේ ය. 1978 සැප්තැම්බර් 18 දින කොවූර් මිය ගියේ ය. "මම මරණයට හෝ මරණයෙන් පසු ජීවිතයට බිය නොවෙමි" යනුවෙන් ඔහු තම අවසන් කැමැත්තෙහි සටහන් කර තිබුණි. තමන් ව භුමදානය නොකරන ලෙස ද කොවූර් එහි දී ඉල්ලා තිබුණි. ඔහු තම දෑස් අක්ෂි බැංකුවට පරිත්‍යාග ක‍ළේ ය. ඔහුගේ මෘත ශරීරය ව